ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93)178 τελικό 
Βρυξέλλες, 28ΑπΡιλ'θυ 1993 
Πληροφοριακό σημείωμα σχετικό με τους όρους εφαρμογής 
των κοινωνικών μέτρων, τα οποία συνοδεύουν το πρόγραμμα 
αναδιαρθρώσεως στη χαλυβουργία. (1993-1995) 
ΕΠΙΤΡΟΠΗ 
ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ 
Πληροφοριακό σημείωμα σχετικό με τους όρους εφαρμογής 
των κοινωνικών μέτρων, τα οποία συνοδεύουν το πρόγραμμα 
αναδιαρθρώσεως στη χαλυβουργία. (1993-1995) 
1. Παρουσ ίαση. 
Η Επιτροπή αποφάσισε, το Νοέμβριο του 1992, την εφαρμογή ενός σφαιρικού 
προγράμματος που αποσκοπεί στην ενίσχυση της ανταγωνιστικότητας της 
βιομηχανίας σιδήρου και χάλυβα(Ι). Το Δεκέμβριο, το πρόγραμμα αυτό 
είχε την καταρχήν έγκριση της Συμβουλευτικής Επιτροπής ΕΚΑχ(2) και το 
Φεβρουάριο 1993 την ομόφωνη έγκριση του Συμβουλίου^3). Το σφαιρικό 
αυτό πρόγραμμα περιλαμβάνει ένα κοινωνικό πρόγραμμα, με το οποίο η 
Επιτροπή προτίθεται να εντατικοποιήσει αισθητά τη δράση της για να 
αμβλύνει τις συνέπειες της αναδιάρθρωσης που βαρύνουν τους εργαζομένους 
και να μοιραστεί το κόστος τους. 
Σύμφωνα με τις διαθέσιμες εκτιμήσεις οι οποίες προέρχονται από την 
έρευνα μεταξύ των επιχειρήσεων που ζήτησε η Επιτροπή ("αποστολή 
BRAUNH), και με τις πληροφορίες τις οποίες έδωσαν οι εθνικές 
διοικήσεις, οι απώλειες θέσεων απασχόλησης που σχετίζονται άμεσα με την 
αναδιάρθρωση αυτή υπολογίζονται μεταξύ 55.000 και 60.000 -αριθμός που 
υπερβαίνει τις πρώτες προβλέψεις της Επιτροπής το Νοέμβριο 1992. Ο 
αντίστοιχος αριθμός των εργαζομένων ΕΚΑΧ που μπορούν να λάβουν 
κοινοτική ενίσχυση στο πλαίσιο αυτό μπορεί να εκτιμηθεί σε 69.000 άτομα 
περίπου, εκτίμηση που λαμβάνει υπόψη τις αποχωρήσεις που συνοδεύονται 
από εσωτερικές μεταθέσεις και που εξακριβώθηκε μεταξύ των αρμόδιων 
διοικήσεων των κρατών μελών. 
Στην κατάργηση πολλών θέσεων απασχόλησης πρόκειται να αντιπαρατεθούν 
σημαντικές και διαφοροποιημένες προσπάθειες των επιχειρήσεων και των 
κυβερνήσεων στα κράτη μέλη. Η Κοινότητα, που αναλαμβάνει σαφή ευθύνη 
για την αναδιάρθρωση αυτή, οφείλει να συμμετάσχει στις προσπάθειες 
αυτές με μια πρόσθετη συνδρομή, ανταποκρινόμενη στο παρόν κοινωνικό 
πρόγραμμα, η οποία να προστίθεται στις "παραδοσιακές ενισχύσεις της 
ΕΚΑΧ". Προβλέπεται να συνδυαστούν, σε αυτό το πρόσθετο εγχείρημα, οι 
πόροι της ΕΚΑΧ και τα μέσα του ΕΚΤ, η δράση των οποίων, φυσικά, θα 
εκτείνεται πέρα από την αντιμετώπιση των κοινωνικών μόνο συνεπειών των 
κλεισιμάτων. Εννοείται ότι η εφαρμογή του κοινωνικού αυτού προγράμματος 
θα μπορεί να διευρύνεται με τη σειρά της μέσω συνεισφορών που 
εξασφαλίζονται από άλλα κοινοτικά χρηματοδοτικά μέσα (ιδίως ΕΤΠΑ, 
δάνεια μετατροπής). 
(1) SEC (92) 2160 τελικό. 
(2) Σύσκεψη της 18.12.1992. 
(3) Πρβλ. Συμπεράσματα του Συμβουλίου της 25.2.1993. 
Ru· de la Loi 200 - B-1049 Bruxelles - Belgique 
Τηλ*β»ναι απι'<υβ((αςι 2951550 Τηλκτυκο COMEU Β 21877 - Τηλ<γρα·ική Δνοη COMEOR Bruxellea - ΟμοιοτυκΙα (fax) 2951178 
AZL·-
- 2 -
2. οι ενισχύσεις επαναπροσαρμογής της ΕΚΑΧ (Κοινωνικό πρόγραμμα) 
Η ενίσχυση της ΕΚΑΧ που χορηγείται δυνάμει του κοινωνικού προγράμματος 
θα είναι συμπληρωματική της ενίσχυσης ΕΚΑΧ που απορρέει από τις 
διμερείς συμβάσεις με τα κράτη μέλη ("παραδοσιακή" ενίσχυση). Ετσι, θα 
είναι δυνατόν να αναλαμβάνεται σημαντικότερο μέρος του κόστους των 
μέτρων, υπερδιπλασιάζοντας μερικές φορές την παρέμβαση της ΕΚΑΧ για 
ορισμένα μέτρα. 
Ετσι, η χρηματοδοτική παρέμβαση της ΕΚΑΧ θα μπορεί να ανταποκρίνεται 
όσο το δυνατό καλύτερα στις ανάγκες που προκύπτουν από την εφαρμογή του 
προγράμματος αναδιάρθρωσης, με ελαστικότητα και ταχύτητα. 
Η διάθεση της συμπληρωματικής συνδρομής θα εξαρτηθεί από την εκτίμηση 
που θα κάνει η Επιτροπή τον Οκτώβριο 1993 σχετικά με την εξέλιξη του 
προγράμματος μείωσης της παραγωγικής ικανότητας. 
2.1. Επιλεξιμότητα 
θα είναι επιλέξιμοι οι εργαζόμενοι των οποίων η απασχόληση θίγεται από 
ένα πρόγραμμα πλήρους ή μερικού κλεισίματος, παραγωγικής ικανότητας 
και, ενδεχομένως, οριστικής μείωσης δραστηριότητας, το οποίο προκύπτει 
στα πλαίσα συμφωνιών ειδίκευσης, συγχώνευσης ή συνεργασίας μεταξύ 
επιχειρήσεων και προβλέπεται να οδηγήσει σε οριστικό κλείσιμο αποδεκτό 
από την Επιτροπή. 
Οπως και για τις παραδοσιακές ενισχύσεις, η ενίσχυση ΕΚΑΧ θα χορηγείται 
τόσο στους εργαζομένους στην παραγωγή, όσο και στους εργαζομένους σε 
διάφορες υπηρεσίες που συνδέονται με αυτήν. Εξάλλου, η ενίσχυση θα 
μπορεί να παρέχεται στους έμμεσα θιγόμενους εργαζομένους, που 
αναγκάζονται εξαιτίας του κλεισίματος να αλλάξουν αντικείμενο εργασίας 
και/ή να προσαρμόσουν την ειδικότητα τους. 
2.2. Είδη μέτρων 
Κατά τα τελευταία χρόνια η διάρθρωση του εργατικού δυναμικού 
τροποποιήθηκε αισθητά, ιδίως μέσω της μείωσης των ανώτερων ηλικιακών 
κατηγοριών. Μολονότι η καταφυγή στην πρόωρη συνταξιοδότηση θα 
παραμείνει σημαντική, διαπιστώνεται στα κράτη μέλη μια τάση προς μία 
νέα ισορροπία μεταξύ των διαφόρων μέτρων, που αντικατοπτρίζει τη θέληση 
ενίσχυσης των προσπαθειών που απολήγουν στην ανακατάταξη των 
εργαζομένων. 
Αποδεχόμενοι μια ορισμένη προτεραιότητα για τα δύο αυτά είδη μέτρων, το 
κοινωνικό πρόγραμμα πρέπει να είναι αρκετά ανοικτό ώστε να συνεκτιμά 
τη διαφορά των πρακτικών συνοδευτικών κοινωνικών μέτρων που υπάρχουν 
στα κράτη μέλη και να αναλαμβάνει επίσης τα άτομα που απέμειναν χωρίς 
απασχόληση και δεν έχουν πρόσβαση στη λύση της συνταξιοδότησης. 
α) Πρόωρη συνταξιοδότηση 
Στα πλαίσια της πρόωρης συνταξιοδότησης, θα ληφθεί υπόψη το σύνολο των 
μέτρων, στόχος των οποίων είναι να οδηγηθούν οι πιο ηλικιωμένοι 
εργαζόμενοι στη σύνταξη, με αποδεκτές συνθήκες εισοδήματος, αποχωρώντας 
από την αγορά εργασίας. Με τον τρόπο αυτό η ενίσχυση μπορεί να αφορά, 
για παράδειγμα, την καθαυτό πρόωρη συνταξιοδότηση, τις περιόδους παύσης 
απασχόλησης και τις περιόδους μακροχρόνιας ανεργίας, που εξομοιούνται 
με μια πρόωρη συνταξιοδότηση. 
Η απαιτούμενη ηλικία για την πρόσβαση στα μέτρα αυτά θα ορίζεται στις 
εθνικές νομοθεσίες ή συμβάσεις. Τα έξοδα που θα αναληφθούν θα 
περιλαμβάνουν κυρίως μια αποζημίωση αποχώρησης, τις συντάξεις και τις 
εισφορές στα ταμεία κοινωνικής ασφάλισης. 
β) Ανακατάταξη 
Ολο και πιο πολύ διαπιστώνεται στα κράτη μέλη ότι τα απλά μέτρα 
επαγγελματικής κατάρτισης είναι ανεπαρκή να οδηγήσουν σε νέες θέσεις 
εργασίας. Αντίθετα, οι ανακατατάξεις που επιτεύχθηκαν αποτελούν γενικά 
αποτέλεσμα ενός εξατομικευμένου συνδυασμού ενός φάσματος μέτρων, που 
συνδυάζουν, για παράδειγμα, επαγγελματική κατάρτιση, αναζήτηση θέσης 
εργασίας, εξατομικευμένη παροχή συμβουλών, ατομική παρακολούθηση και 
διάφορες πρωτοβουλίες των επιχειρήσεων σιδήρου και χάλυβα για το 
προσωπικό τους. Ετσι, στα πλαίσια της ανακατάταξης, θα ληφθεί υπόψη το 
σύνολο των μέτρων που συνεισφέρουν στην αποτελεσματική εξωτερική και 
εσωτερική αλλαγή της θέσης εργασίας στην επιχείρηση και που μπορούν να 
περιλαμβάνουν μέτρα επιμόρφωσης ή επανειδίκευσης, ενίσχυσης του 
εισοδήματος, ενίσχυσης για την κινητικότητα και την επανένταξη και/ή 
την αυτοαπασχόληση. Τα έξοδα που θα αναληφθούν μπορούν κατ'αρχήν να 
αφορούν το σύνολο αυτών των ιδιαίτερων μέτρων. 
γ) Ανεργία 
Σε ορισμένες περιπτώσεις, εξαιτίας της έλλειψης κατάλληλων δυνατοτήτων 
για μια νέα θέση εργασίας, θα είναι αδύνατο να μειωθεί το εργατικό 
δυναμικό, παρά μόνο μέσω της εξώθησης στην ανεργία. Οι εργαζόμενοι 
αυτοί ωστόσο δεν θα πρέπει να αποκλεισθούν από τα οφέλη του κοινωνικού 
προγράματος. Η ενίσχυση στα άτομα αυτά θα μπορεί να περιλαμβάνει 
ενδεχομένως, αποζημιώσεις μερικής ανεργίας, στο μέτρο που η τελευταία 
επιτρέπει την κλιμάκωση των κλεισιμάτων και την αύξηση των ευκαιριών 
που έχουν οι εργαζόμενοι για να επιτύχουν μια σταθερή κατάσταση (νέα 
θέση εργασίας ή άλλη). Επίσης, η Επιτροπή θα δεχθεί να μελετήσει νέες 
μορφές κατανομής της εργασίας, που να προϋποθέτουν μείωση των περιόδων 
εργασ ίας. 
2.3. Υψος της ενίσχυσης 
Για τα διάφορα είδη μέτρων, προτείνεται να καθοριστούν μέσα ανώτατα 
όρια παρέμβασης ποσού 5.000 ECU για την πρόωρη σύνταξη, 4.000 ECU για 
την ανακατάταξη και 2.000 ECU για την ανεργία. Τα ποσά αυτά συνεκτιμούν 
τόσο τη σημασία του μέσου κόστους των αντίστοιχων μέτρων όσο και την 
προτεραιότητα που πρέπει να δοθεί στα διάφορα μέτρα ανάλογα με την 
δυνατότητα τους να εξασφαλίσουν μια σταθερή κατάσταση για τους 
εργαζομένους. Τέλος, τα ποσά αυτά επιτρέπουν να εξασφαλιστεί ο 
σημαντικός και ορατός αντίκτυπος της κοινοτικής ενίσχυσης: έτσι, η 
κοινοτική συνεισφορά (από κοινού συμπληρωματική και "παραδοσιακή" 
ενίσχυση) προβλέπεται να αντιπροσωπεύει το 15 έως 20% περίπου του 
συνολικού κόστους του μέτρου. 
Συνεκτνμώντ^^ τη^ημοσνονομακή αβεβαιότητα, η Επιτροπή επιφυλάσσεται να 
επιφέρει τις κατάλληλες προσαρμογές στα διάφορα τμήματα χορήγησης της 
ενίσχυσης. 
Σύμφωνα με τις διατάξεις του άρθρου 56 της συνθήκης ΕΚΑΧ, το ύψος της 
πραγματικής ενίσχυσης δεν θα μπορεί να υπερβαίνει το ποσό που 
αντιστοιχεί στο σύνολο της ειδικής συνεισφοράς του κράτους μέλους. 
- 4 
Η περίοδος παρέμβασης - η περίοδος κατά την οποία η ΕΚΑΧ θα μπορεί να 
συγχρηματοδοτεί τις δαπάνες που αναλαμβάνονται προς όφελος ενός 
εργαζομένου - θα περιοριστεί στα τέσσερα χρόνια από την αρχή του 
εγχειρήματος· η ενίσχυση θα προστίθεται στη λεγόμενη παραδοσιακή 
ενίσχυση, θα μπορούν να καταβάλλονται προκαταβολές μέχρι 50% του 
χορηγούμενου ποσού, ήδη από την έναρξη των μέτρων, ύστερα από αίτηση 
του κράτους μέλους. 
Στο συνολικό της πρόγραμμα για τη σιδηροχαλυβουργία, η Επιτροπή 
εξέφρασε την επιθυμία η ενίσχυση ΕΚΑΧ να μειώσει ιδίως το κόστος των 
κοινωνικών μέτρων που λαμβάνουν ιδίως οι επιχειρήσεις, εξαιτίας της 
απώλειας θέσεων απασχόλησης. Τα κράτη μέλη πρέπει να επισημαίνουν, στην 
αίτηση ενίσχυσης, τις συμφωνίες που έχουν συναφθεί σχετικά με αυτό το 
θέμα, τις οποίες η Επιτροπή θα προσέξει ιδιαίτερα. 
2.4. Αλλες λεπτομέρειες 
Τα έξοδα που αναλαμβάνονται είναι τα έξοδα των προγραμμάτων που 
εφαρμόζονται από την 1η Ιανουαρίου 1993. Γενικά, οι λεπτομέρειες και οι 
όροι διαχείρισης της ενίσχυσης, που είναι άλλοι από αυτούς που 
προβλέπονται ρητά στην παρούσα ανακοίνωση, αναφέρονται στις διμερείς 
συμβάσεις για τη χορήγηση των παραδοσιακών ενισχύσεων. 
Για το 1993, οι αιτήσεις ενίσχυσης πρέπει να υποβληθούν πριν από τις 30 
Σεπτεμβρίου. Οι τελικές αιτήσεις πληρωμής, για όλα τα σχέδια που 
ενισχύονται δυνάμει του κοινωνικού προγράμματος, πρέπει να υποβληθούν 
το αργότερο ως τις 31 Μαρτίου του έκτου έτους, σύμφωνα με την απόφαση 
χορήγησης. 
3. Η παρέμβαση του ΕΚΤ 
Στα πλαίσια του παρόντος κοινωνικού προγράμματος 1993-1995 το ΕΚΤ 
προβλέπεται να ενισχύσει τους εργαζομένους στον τομέα του σιδήρου και 
χάλυβα και γενικά τους εργαζομένους στις περιοχές απασχόλησης που 
θίγονται από τις συνέπειες της αναδιάρθρωσης της βιομηχανίας σιδήρου 
και χάλυβα. Προβλέπεται να παρέμβει με τις ενισχύσεις του για την 
επαγγελματική κατάρτιση και την απασχόληση, υπέρ των εργαζομένων που 
βρίσκονται σε ανεργία, καθώς και των ατόμων που απειλούνται από την 
ανεργία, η οποία αποτελεί κυρίως συνέπεια των ενεργειών ορθολογικής 
διαχείρισης και εκσυγχρονισμού. Κατά την περίοδο αυτή, ορισμένα από 
αυτά τα μέτρα θα επεκταθούν και προοδευτικά θα πάρουν τη θέση ορισμένων 
από τις ενισχύσεις που χορηγούνται μέχρι σήμερα δυνάμει του άρθρου 56 
παράγραφος 2β) της συνθήκης ΕΚΑΧ. 
Για το 1993, η ενίσχυση του ΕΚΤ θα τοποθετηθεί στο πλαίσιο των στόχων 
1, 2, 3 και 4, σύμωνα με τους ισχύοντες κανόνες παρέμβασης. Τα κράτη 
μέλη είναι αρμόδια, εάν το επιθυμούν, να τροποποιήσουν τις 
προτεραιότητες παρέμβασης μέσα στα τρέχοντα λειτουργικά προγράμματα που 
συγχρηματοδοτούνται από την Επιτροπή, στα πλαίσια της παρακολούθησης 
των εργασιών και σε συνεργασία με την Επιτροπή, για να αναδιανείμουν 
ενδεχομένως τις πιστώσεις που δεν χρησιμοποιήθηκαν. Κατά συνέπεια, 
πρέπει να εντοπισθούν μέσα στα λειτουργικά προγράμματα οι δυνατότητες 
παρέμβασης υπέρ των εργαζομένων στη σιδηροχαλυβουργία και γενικότερα 
υπέρ των ατόμων που βρίσκονται στις εν λόγω περιοχές απασχόλησης. 
Από το 1994, αν οι προτάσεις της Επιτροπής για τροποποίηση των 
κανονισμών των Διαρθρωτικών Ταμείων επικυρωθούν από το Συμβούλιο και 
από το Ευρωπαϊκό Κοινοβούλιο, η παρέμβαση του ΕΚΤ που ενδιαφέρει τους 
εργαζομένους στη σιδηροχαλυβουργία και τα άτομα που βρίσκονται στις εν 
λόγω περιορχές απασχόλησης θα συμπληρωθεί, έπειτα από τον 
αναπροσδιορισμό του στόχου 3 και από τον ορισμό του νέου στόχου 4. 
Εξάλλου, η Επιτροπή θα κατορθώσει στα πλαίσια αυτά να διευρύνει την 
παρέμβαση της υπέρ των εργαζομένων που υφίστανται τις συνέπειες των 
βιομηχανικών μεταβολών και της εξέλιξης του συστήματος παραγωγής. 
Αναφορικά με τη διαχείριση των παρεμβάσεων ΕΚΑΧ και ΕΚΤ, είναι σαφές 
ότι πρέπει να αποκλειστεί κάθε διπλή χρηματοδότηση του ίδιου ατομικού 
μέτρου. Και στην περίπτωση αυτή θα είναι απαραίτητη η συνεργασία των 
κρατών μελών. 
4. Ενισχύσεις για τη μεταστροφή των σιδηροχαλυβουργικών λεκανών. 
Το Ταμείο Περιφερειακής Ανάπτυξης, καθώς και τα δάνεια μετατροπής ΕΚΑΧ, 
θα συνεχίσουν, σύμφωνα με τις ειδικές διατάξεις από τις οποίες 
αντιστοίχως διέπονται, να συνεισφέρουν σημαντικά στις ενέργειες που 
διεξάγονται υπέρ της απασχόλησης και της οικονομικής αναζωογόνησης των 
περιοχών αυτών. 
5. Συνολικές προτάσεις 
Οι συνεισφορές των διαφόρων ταμείων που σχετίζονται με την υλοποίηση 
του παρόντος κοινωνικού προγράμματος θα μπορέσουν ενδεχομένως να 
εφαρμοστούν στο πλαίσιο μιας ολοκληρωμένης προσέγγισης, η οποία θα 
συνδυάζει τις παρεμβάσεις υπέρ της διατήρησης του εισοδήματος, της 
επαγγελματικής κατάρτισης και της απασχόλησης καθώς και των επενδύσεων. 
Μετά το 1994, οι παρεμβάσεις των διαφόρων οργάνων θα μπορούν να 
εντάσσονται σε μια συνολική πρόταση. Η πρόταση αυτή θα υποβάλλεται, εάν 
είναι δυνατόν, στο πλαίσιο των "προγραμμάτων" τα οποία υποβάλλουν τα 
κράτη μέλη και όπου υποδεικνύουν τις προτεραιότητες τους για τις 
παρεμβάσεις των διαρθρωτικών ταμείων. 
6. Δημοσιονομικές πλευρές 
Για το πρόγραμμα αυτό η Επιτροπή προτίθεται να χορηγήσει μιαν 
ενδεικτική συνολική πίστωση 240 εκατομμυρίων ECU, που αναλαμβάνονται 
από το λειτουργικό προϋπολογισμό ΕΚΑΧ για την περίοδο 1993-1995. ο 
πραγματικός καταλογισμός στον προϋπολογισμό θα ορίζεται κάθε χρόνο, 
σύμφωνα με τη συνήθη δημοσιονομική διαδικασία. Η Επιτροπή ωστόσο πρέπει 
να επιβεβαιώσει αυτό το συνολικό ποσό, αφού λάβει υπόψη τη σημασία των 
προγραμμάτων μείωσης ικανότητας, τα οποία θα έχει διευκρινίσει η 
βιομηχανία σιδήρου και χάλυβα στο διάστημα που μεσολαβεί έως τα τέλη 
Σεπτεμβρίου 1993. 
Η Επιτροπή θέτει ως στόχο της να διατηρήσει, για το πρώτο από τα τρία 
έτη, την πρόβλεψη ποσού 60 εκατ. ECU που έχει αναγραφεί στον 
προϋπολογισμό του 1993· είναι ευνόητο ότι τα προγράμματα που δεν έγινε 
κατορθωτό να χρηματοδοτηθούν το 1993, θα ληφθούν υπόψη κατά 
προτεραιότητα το 1994. 
Το ΕΚΤ θα μπορούσε ν' αναλάβει τα συμπληρωματικά ποσά, εφ' όσον τα 
κράτη μέλη υποβάλουν τις αναγκαίες προτάσεις. 
ISSN 0254-1483 
COM(93)178 τελικό 
ΕΓΓΡΑΦΑ 
GR 04 05 
Apifl. καταλόγου : CB-CO-93-215-GR-C 
ISBN 92-77-55591-2 
Υπηρεσία Επίσημων Εκδόσεων ίων Ευρωπαϊκών Κοινοτήτων 
L-2985 Luxembourg